**Ugovor o dodjeli bespovratnih sredstava za projekte koji se financiraju iz Europskog socijalnog fonda u financijskom razdoblju 2014. - 2020.**

**<*Referentni broj Ugovora o* *dodjeli bespovratnih sredstava>***

**<*Naziv projekta>***

(„Ugovor ododjeli bespovratnih sredstava“, u daljnjem tekstu: Ugovor)

Ministarstvo rada i mirovinskoga sustava, Ulica Grada Vukovara 78, 10 000 Zagreb, Upravljačko tijelo, (u daljnjem tekstu: UT),

i

Hrvatski zavod za zapošljavanje, Ured za financiranje i ugovaranje projekata Europske unije, Savska cesta 64, 10 000 Zagreb, Posredničko tijelo razine 2, (u daljnjem tekstu: PT2),

s jedne strane, i

korisnik bespovratnih sredstava iz Europskog socijalnog fonda

<Puni službeni naziv i adresa Korisnika>

<Pravni oblik>

<OIB -Osobni identifikacijski broj >

(u daljnjem tekstu: Korisnik)

s druge strane,

(u daljnjem tekstu: Strane) složile su se kako slijedi:

**Posebni uvjeti Ugovora**

**Članak 1. – Svrha**

1.1 Svrha ovog Ugovora je dodjela bespovratnih sredstava Korisniku u svrhu provedbe projekta pod nazivom: <*naziv Projekta>* (u daljnjem tekstu: Projekt) opisanog u Prilogu I ovih Posebnih uvjeta: Prijavni obrazac A, koji je sastavni dio ovog Ugovora.

1.2 Bespovratna sredstva se dodjeljuju Korisniku u skladu s uvjetima utvrđenima u Općim uvjetima i u ovim Posebnim uvjetima Ugovora, za koje Korisnik ovim putem izjavljuje da ih je u cijelosti primio na znanje i prihvatio.

1.3 Korisnik se obvezuje provesti Projekt u skladu s opisom i opsegom Projekta u skladu s točkom 10.1 ovih Posebnih uvjeta Ugovora te naknadnim izmjenama Ugovora.

**Članak 2. – Provedba i financijsko razdoblje Projekta**

2.1 Ovaj Ugovor stupa na snagu s datumom potpisa posljednje Strane te ostaje na snazi do izvršenja svih obaveza ugovornih Strana[[1]](#footnote-2).

2.2 Razdoblje provedbe Projekta započinje s datumom zadnjeg potpisa ugovora te traje <…> mjeseci.[[2]](#footnote-3)

2.3 Razdoblje financiranja[[3]](#footnote-4) Projekta započinje stupanjem Ugovora na snagu i završava s datumom kada je izvršena posljednja financijska transakcija između ugovornih strana.

2.4 Razdoblje prihvatljivosti izdataka[[4]](#footnote-5) projekta je od datuma zadnjeg potpisa ugovora do 60 dana nakon završetka razdoblja provedbe Projekta.

**Članak 3. – Iznos bespovratnih sredstava , postotak financiranja Projekta i uređenje plaćanja**

3.1 Ukupna vrijednost Projekta iznosi <…. > kuna.

3.2 Ukupni prihvatljivi troškovi iznose <…> kuna, kao što je utvrđeno u Prilogu I Prijavni obrazac A, a u skladu s Općim uvjetima Ugovora.

3.3 Dodjeljuju se bespovratna sredstva u iznosu od <…> kuna što je najviši mogući iznos sufinanciranja ukupno utvrđene vrijednosti prihvatljivih izdataka Projekta navedenih u točki 3.2. ovog članka.

Bespovratna sredstva osigurana su iz Državnog proračuna Republike Hrvatske (15%) i iz Europskog socijalnog fonda (85%).

Iznosi bespovratnih sredstava koji se plaćaju Korisniku tijekom provedbe projekta i konačni iznos financiranja utvrđuju se u skladu s člankom 18. Općih uvjeta Ugovora.

Korisnik se obvezuje osigurati sredstva u svrhu pokrića troškova i izdataka za koje se naknadno utvrdi da su neprihvatljivi te je odgovoran za osiguravanje raspoloživosti sredstava ukupne projektne vrijednosti u svrhu pokrića neprihvatljivih troškova i izdataka.

Ukupan zbroj isplaćenog predujma i među-plaćanja ne može biti više od 90% ugovorenog iznosa bespovratnih sredstava. Razlika isplaćenih sredstava do iznosa ugovorenih bespovratnih sredstava izvršava se na temelju Završnog ZNS-a, a nakon cjelokupno opravdanog isplaćenog predujma.

3.4 Korisnik može podnositi Zahtjeve za nadoknadom sredstava samo za već plaćene izdatke (metoda nadoknade).

3.5 Korisnik ima pravo zatražiti plaćanje predujma. Ukupni iznos predujma ne može biti viši od <40% iznosa bespovratnih sredstava iz točke 3.3.> kuna.

3.6 Ako Korisnik ne postupa u skladu s odlukom UT-a/PT-a 1 kojom je naložen povrat sredstava i/ili je bankovni račun Korisnika blokiran zbog prisilne naplate potraživanja ili drugih razloga, u odnosu na Korisnika obustavljaju se daljnje isplate iz točke 3.3. ovog članka, koje vrši UT/PT1 ili se po odluci UT-a/PT-a 1/UT-a iznos koji je Korisnik trebao vratiti odbija od iznosa daljnjih plaćanja.

*(Nije primjenjivo ako je korisnik ujedno korisnik državnog proračuna* *i izvanproračunski korisnik koji posluje preko jedinstvenog računa državnog proračuna).*

3.7 Jedinicama lokalne i područne regionalne samouprave i proračunskim korisnicima jedinica lokalne i područne (regionalne) samouprave te proračunski korisnici državnog proračuna koji ne posluju preko jedinstvenog računa državnog proračuna (proračunski korisnici 3. razine), a koji su korisnici projekata, predviđeno je izvršenje plaćanja od strane nadležnog UT/PT1 sukladno Uputi za izradu financijskih planova proračunskih i izvanproračunskih korisnika Državnog proračuna Ministarstva financija.

**Članak 4. – Partneri**

4.1. Projekt će provesti Korisnik i sljedeći partneri:

4.1.1. <*Navesti puni naziv partnera i njegov OIB* >;

4.2. Korisnik mora osigurati provedbu projekta s minimalno jednim uredom Hrvatskog zavoda za zapošljavanje i jednim Centrom za socijalnu skrb. U slučaju da neki od partnera istupi iz partnerstva korisnik može uključiti novog partnera koji mora ispunjavati sve postavljene uvjete utvrđene u pozivu na dostavu projektnih prijedloga.

**Članak 5. – Neprihvatljivi izdatci**

5.1. Sljedeće vrste izdataka nisu prihvatljive za financiranje u okviru Projekta:

* svi neprihvatljivi izdaci u skladu s Pravilnikom o prihvatljivosti izdataka u okviru Europskog

socijalnog fonda (NN 149/1412, 14/1613, 74/1614)

* svi neprihvatljivi izdaci u skladu s Uputama o prihvatljivosti troškova plaća i troškova povezanih s radom u okviru Europskog socijalnog fonda u RH 2014 – 2020.
* troškovi promidžbe i vidljivosti veći od 3% svih ugovorenih prihvatljivih troškova projekta te

koji nisu u skladu s uvjetima prihvatljivosti izdataka navedenih u članku 12.2. Općih uvjeta Ugovora

* troškovi koji su već bili financirani iz javnih izvora odnosno troškovi koji se u razdoblju provedbe projekta financiraju iz drugih izvora; drugi troškovi koji nisu u neposrednoj povezanosti sa sadržajem i ciljevima projekta
* troškovi koji se potražuju protivno odredbama članka 8. ovih Posebnih uvjeta
* trošak jedinice za mjesec ukoliko usluga nije isporučena prema minimalno 6 krajnjih korisnika, pri čemu je trošak iznimno prihvatljiv ukoliko je usluga isporučena manjem broju krajnjih korisnika a zaposlenica je koristila godišnji odmor i/ili bila privremeno nesposobna za rad, a u tom mjesecu radi 6 radnih dana ili manje
* trošak obrazovanja definiran člankom 8. ovih Posebnih uvjeta ukoliko osoba nije stekla javnu ispravu za program verificiran od strane nadležnog Ministarstva
* trošak jedinice definirane člankom 8. ovih Posebnih uvjeta ukoliko se Korisnik/partner ne pridržava zakonskih propisa u pogledu isplate minimalne plaće

**Članak 6. – Mjere osiguravanja javnosti i vidljivosti**

6.1. Na zahtjev UT/PT-a 1 i PT-a 2 Korisnik se obvezuje provoditi i/ili sudjelovati u oglašavanju i mjerama osiguravanja javnosti i vidljivosti, povrh onih koje su opisane u Općim uvjetima Ugovora o dodjeli bespovratnih sredstava za projekte koji se financiraju iz Europskog socijalnog fonda u financijskom razdoblju 2014.-2020. (u daljnjem tekstu Opći uvjeti).

**Članak 7. – Upravljanje projektnom imovinom**

7.1. Imovina koja je stečena u Projektu mora se koristiti u skladu s opisom Projekta sadržanim u Prilogu I Posebnih uvjeta Ugovora.

**Članak 8. – Ostali uvjeti**

Članak 8. – Ostali uvjeti

8.1. Povrh ostalih obveza izvještavanja, Korisnik prijavljuje u Zahtjevu za nadoknadom sredstava pripadnice ciljane skupine i krajnje korisnike uključene u aktivnosti projekta.

8.1.1. Za provjeru pripadnosti osoba ciljanoj skupini utvrđenoj u pozivu na dostavu projektnih prijedloga Posredničko tijelo razine 2 će izvršiti uvid u evidenciju nezaposlenih osoba Hrvatskog zavoda za zapošljavanje te provjeriti obrazovni status osobe te da li je osoba vođena u evidenciji prije zapošljavanja u svrhu potpore i podrške starijim osobama i nemoćnim osobama kroz programe zapošljavanja u lokalnoj zajednici. Korisnik je dužan, radi osiguravanja revizijskog traga te eventualnih provjera na licu mjesta, osigurati te čuvati kod sebe dokumentaciju kojom može dokazati pripadnost osobe ciljanoj skupini (potvrda o vođenju osobe u evidencije HZZ-a i preslike isprave o stečenom stupnju obrazovanja odnosno izjave pripadnica ciljane skupine).

8.1.2. Za provjeru prihvatljivosti uvjeta za krajnje korisnike utvrđenih u pozivu na dostavu projektnih prijedloga (starija osoba odnosno osoba u dobi od 65 i više godina i/ili nemoćna osoba), Korisnik mora osigurati sljedeće dokazne dokumente:

* Popis krajnjih korisnika s navedenim podacima za svaku pojedinačnu osobu (ime, prezime, adresa, OIB) i to:
  + Za nemoćne osobe, neovisno o dobi: ovjeren i potpisan od strane Centra za socijalnu skrb kao obveznog partnera ili
  + za starije osobe: ovjeren i potpisan od strane ovlaštene osobe Korisnika uz predočenje odgovarajućih dokaza za krajnjeg korisnika (preslika osobne iskaznice)

Iznimno ukoliko se radi o nemoćnoj osobi, a nije moguće dostaviti potvrdu od Centra za socijalnu skrb za osobu, Korisnik može dostaviti Izjavu krajnjeg korisnika uz osiguranje službenog dokaznog dokumenata koji potkrepljuju navode iz Izjave.

8.2. Postignuće pokazatelja poziva na dostavu projektnih prijedloga koji se odnose na ciljanu skupinu i krajnje korisnike pravda se sljedećom dokumentacijom odnosno uvidom u evidencije u službenim bazama podataka:

8.2.1. Za ostvarenje pokazatelja CO01 nezaposleni, uključujući dugotrajno nezaposlene sukladno podstavku 8.1.1.

8.2.2. Za ostvarenje pokazatelja UP.02.1.1.13-01 Broj pripadnica ciljane skupine uključenih u obrazovne aktivnosti:

* Potpisna lista kojom se dokazuje sudjelovanje pripadnice ciljane skupine u obrazovnim aktivnostima i/ili
* Preslika stečene javne isprave o završenom programu obrazovanja/osposobljavanja koji je verificiran od strane nadležnog ministarstva pripadnice ciljane skupine

8.2.3. Za ostvarenje pokazatelja UP.02.1.1.13-02 Broj krajnjih korisnika uključenih u projektne aktivnosti sukladno podstavku 8.1.2.

8.3. Posredničko tijelo razine 2 vršit će provjeru podataka o pripadnicama ciljane skupine te krajnjim korisnicima uključenima u projektne aktivnosti, s ciljem izbjegavanja dvostrukog financiranja.

8.4. Za provedbu prihvatljivih aktivnosti poziva na dostavu projektnih prijedloga, Korisnik je dužan potraživati troškove:

8.4.1. za provedbu aktivnosti Zapošljavanje žena iz ciljane skupine u svrhu potpore i podrške starijim osobama i nemoćnim osobama kroz programe zapošljavanja u lokalnoj zajednici primjenom standardne veličine jediničnih troškova temeljem članka 67. (1) Uredbe (EU) 1303/2013 prema metodologiji pripremljenoj od strane Upravljačkog tijela. Navedena pravna osnova se smatra izmijenjenom u trenutku uključivanja standardne veličine jediničnih troškova koja se odnosi na navedenu aktivnost u delegiranu Uredbu Komisije temeljem članka 14. (1) Uredbe (EU) 1304/2013;

8.4.2. Za provedbu aktivnosti Obrazovanje i osposobljavanje žena iz ciljane skupine koje će pružati potporu i podršku starijim osobama i osobama u nepovoljnom položaju primjenom standardne veličine jediničnih troškova temeljem članka 14. (1) Uredbe (EU) 1304/2013 prema metodologiji pripremljenoj od strane Europske Komisije, objavljene u Delegiranoj Uredbi Komisije 2019/379 od 19. prosinca 2019. godine;

8.4.3. Za provedbu aktivnosti promidžbe i vidljivosti stvarno nastale i plaćene troškove.

8.5. Za potrebe potraživanja troškova primjenom standardne veličine jediničnih troškova, utvrđuju se sljedeće standardne veličine jediničnih troškova s pripadajućim mjernim jedinicama te iznosima za jedinicu:

8.5.1. Za aktivnost Zapošljavanje žena pripadnica ciljne skupine u svrhu pružanja usluge potpore i podrške starijim osobama i osobama u nepovoljnom položaju kroz programe zapošljavanja u lokalnoj zajednici:

a. Pružanje jednomjesečne usluge potpore i podrške starijim i / ili nemoćnim osobama od strane pripadnice ciljane skupine uz isporuku najmanje 6 paketa kućanskih i osnovnih higijenskih potrepština.

Mjerna jedinica: Broj mjeseci pružanja usluge potpore i podrške za najmanje 6 starijih i / ili nemoćnih osoba od strane pripadnice ciljane skupine

Iznos utvrđen za 2020. godinu: 6.665,99 HRK

b. Pružanje jednomjesečne usluge potpore i podrške starijim i / ili nemoćnim osobama od strane pripadnice ciljane skupine bez isporuke paketa kućanskih i osnovnih higijenskih potrepština.

Mjerna jedinica: Broj mjeseci pružanja usluge potpore i podrške za najmanje 6 starijih i / ili nemoćnih osoba od strane pripadnice ciljane skupine

Iznos utvrđen za 2020. godinu: 6.003,56 HRK

8.5.2. Za aktivnost Obrazovanje i osposobljavanje žena iz ciljane skupine koje će pružati potporu i podršku starijim osobama i osobama u nepovoljnom položaju:

a. Pripadnice ciljane skupine koje su uspješno završile program obrazovanja/osposobljavanja

Mjerna jedinica: Broj pripadnica ciljane skupine koji su uspješno završili tečaj obrazovanja/osposobljavanja

Iznos: 689 eura u protuvrijednosti u kunama po srednjem tečaju Inforeuro za mjesec u kojem Ugovor o dodjeli bespovratnih sredstava stupa na snagu, a o istome će PT2 izvijestiti Korisnika.

8.6. Za standardne veličine jediničnih troškova navedene u podstavku 8.5.1. Korisnik može potraživati iznose nakon isteka svakog kalendarskog mjeseca zaposlenja pripadnice ciljane skupine u svrhu pružanja usluga potpore i podrške za krajnje korisnike. Jedinični troškovi razmjerno se nadoknađuju u slučaju kada zaposlenje ne traje puni mjesec, odnosno kada zaposlenje započne i/ili završi tijekom mjeseca. Razmjerni postotak izračunava se uzimajući u obzir kalendarske dane u predmetnom mjesecu.

8.7. Za standardne veličine jediničnih troškova navedene u podstavku 8.5.2. Korisnik može potraživati iznose po završetku programa obrazovanja/osposobljavanja odnosno po izdavanju javne isprave o obrazovanju/osposobljenosti za pripadnicu ciljane skupine.

8.8. Za pojedinačni kalendarski mjesec zaposlenja pripadnice ciljane skupine u svrhu pružanja usluge potpore i podrške za krajnje korisnike, Korisnik može potraživati iznos utvrđen u točki 8.5.1.a ili iznos utvrđen u točki 8.5.1.b.

8.9. Za mjesece zaposlenja pripadnica ciljane skupine u svrhu pružanja usluge potpore i podrške za krajnje korisnike za svaku kalendarsku godinu nakon godine stupanja Ugovora na snagu, Posredničko tijelo razine 2 će dostaviti Korisniku iznose za jedinice navedene u točkama 8.5.1.a i 8.5.1.b najkasnije do kraja mjeseca veljače u godini za koju se utvrđuje iznos, po obavijesti od strane Upravljačkog tijela.

8.10. Postignuće standardnih veličina jediničnih troškova navedenih u članku 8.5. pravda se sljedećom dokumentacijom i/ili evidencijama u službenim bazama podataka te predstavlja osnovu za potraživanje i odobrenje iznosa prihvatljivih troškova:

8.10.1. za jedinicu Pružanje jednomjesečne usluge potpore i podrške starijim i / ili nemoćnim osobama od strane pripadnice ciljane skupine uz isporuku najmanje 6 paketa kućanskih i osnovnih higijenskih potrepština:

a. provjera pripadnosti osobe ciljanoj skupini: sukladno podstavku 8.1.1.

Provjera se vrši prilikom ulaska osobe u projekt.

b. provjera uvjeta krajnjih korisnika: sukladno podstavku 8.1.2

Provjera se vrši prilikom ulaska krajnjeg korisnika u projekt.

c. provjera uvjeta zaposlenja pripadnice ciljane skupine kojima se utvrđuje da se osoba zapošljava na puno radno vrijeme za poslove pružanja usluge potpore i podrške za najmanje 6 krajnjih korisnika:

* Ugovor o radu između Korisnika/partnera i pripadnice ciljane skupine

d. provjera pružanja usluga potpore i podrške krajnjim korisnicima od strane pripadnice ciljane skupine

* Izvješće o radu (dnevnik obilaska) pripadnice ciljane skupine za pojedinačni kalendarski mjesec uz ovjeru i potpis Korisnika koje sadrži:
  + naznaka kojim krajnjim korisnicima su pružene usluge kroz mjesec
  + kratki pregled izvršenih usluga tijekom jednog kalendarskog mjeseca
  + u slučaju opravdane privremene nesposobnosti za rad i/ili godišnjeg odmora, isto mora biti navedeno u Izvješću uz naznaku razdoblja na koje se odnosi
* Izjava ili Izvješće s popisom krajnjih korisnika kojima se paketi dostavljaju zajedno s podacima o sadržaju istih uz ovjeru i potpis Korisnika
* Individualna potvrda krajnjeg korisnika da je mjesečni kućanski paket zaprimljen ili objašnjenje ako se spomenuta potvrda ne može dobiti, ako je primjenjivo

e. provjera plaćanja troškova zaposlenja pripadnicama ciljane skupine od strane Korisnika/partnera:

* Službena potvrda Porezne uprave u kojoj se navodi da nema duga u vezi s plaćanjem poreza i obaveznih doprinosa za razdoblje za koje se potražuje iznos iz točke 8.5.1.a
* JOPPD i Izjava pripadnice ciljane skupine za razdoblje za koje se potražuje iznos iz točke 8.5.1.a da su izvršena sva potrebna plaćanja temeljem Ugovora o radu

8.10.2. Za jedinicu Pružanje jednomjesečne usluge potpore i podrške starijim i / ili nemoćnim osobama od strane pripadnice ciljane skupine bez isporuke paketa kućanskih i osnovnih higijenskih potrepština:

a. provjera pripadnosti osobe ciljanoj skupini: sukladno podstavku 8.1.1.

Provjera se vrši prilikom ulaska osobe u projekt.

b. provjera uvjeta krajnjih korisnika: sukladno podstavku 8.1.2.

Provjera se vrši prilikom ulaska krajnjeg korisnika u projekt.

c. provjera uvjeta zaposlenja pripadnice ciljane skupine kojima se utvrđuje da se osoba zapošljava na puno radno vrijeme za poslove pružanja usluge potpore i podrške za najmanje 6 krajnjih korisnika:

* Ugovor o radu između Korisnika/partnera i pripadnice ciljane skupine

d. provjera pružanja usluga potpore i podrške krajnjim korisnicima od strane pripadnice ciljane skupine

* Izvješće o radu (dnevnik obilaska) pripadnice ciljane skupine za pojedinačni kalendarski mjesec uz ovjeru i potpis Korisnika koje sadrži:
  + pregled kalendarskih dana za koji su pružene usluge potpore i podrške u mjesecu, s naznakom kojem krajnjem korisniku su pružene usluge
  + kratki pregled izvršenih usluga tijekom jednog kalendarskog mjeseca
  + u slučaju opravdane privremene nesposobnosti za rad i/ili godišnjeg odmora, isto mora biti navedeno u Izvješću uz naznaku razdoblja na koje se odnosi

e. provjera plaćanja troškova zaposlenja pripadnicama ciljane skupine od strane Korisnika/partnera:

* Službena potvrda Porezne uprave u kojoj se navodi da nema duga u vezi s plaćanjem poreza i obaveznih doprinosa za razdoblje za koje se potražuje iznos iz točke 8.5.1.a
* JOPPD i Izjava pripadnice ciljane skupine za razdoblje za koje se potražuje iznos iz točke 8.5.1.a da su izvršena sva potrebna plaćanja temeljem Ugovora o radu

8.10.3 Za jedinicu Pripadnice ciljane skupine koje su uspješno završile program obrazovanja/osposobljavanja:

a. provjera pripadnosti osobe ciljanoj skupini: sukladno stavku 8.1.1.

Provjera se vrši prilikom ulaska osobe u projekt.

b. provjera uspješnog završetka programa obrazovanja/osposobljavanja:

* preslika stečene javne isprave o završenom programu obrazovanja /osposobljavanja pripadnice ciljne skupine

8.11. Ciljanim skupinama uključenim u provedbu projekta ne smije se naplaćivati sudjelovanje u projektnim aktivnostima.

8.12. Neovisno o načinu dokazivanja standardnih veličina jediničnih troškova iz stavka 8.10., u slučajevima sumnje na nepravilnost i/ili prijevaru, Posredničko tijelo razine 2 ima pravo izvršiti uvid u računovodstvene evidencije Korisnika/partnera te izvršiti uvid u svu prateću dokumentaciju povezanu s provedbom aktivnosti projekta sukladno stavku 17.4. Općih uvjeta.

8.13. Pružanje usluge podrške krajnjim korisnicima prihvatljivo je u najdužem trajanju od 12 mjeseci po pripadnici ciljane skupine. Za obračun razdoblja trajanja usluge od 12 mjeseci u obzir se uzima svaki mjesec unutar razdoblja prihvatljivosti izdataka u kojem je nastao trošak vezan za pružanje usluga, neovisno o broju dana pružane usluge u tom mjesecu.

8.14. U članku 2. Općih uvjeta (stavak 2.4.) sljedeći tekst nije primjenjiv:

(sam Korisnik ili osoba koja je za navedeno ovlaštena propisom ili za tu svrhu izdanom punomoći) s punomoći, ako je primjenjivo, u skeniranoj verziji (kod dostave elektroničkim putem).

Dostava poštom obavlja se slanjem dokumenta preporučeno s povratnicom.

8.15. U tekstu Općih uvjeta svugdje gdje se pojavljuje riječ „Projekt“ izmjena je izvršena na način da se ista zamijeni riječju „Operacija“.

8.16. U tekstu Općih uvjeta svugdje gdje se pojavljuju kratice UT/PT 1 izmjena je izvršena na način da se briše kratica PT1.

8.17. S prvim dostavljenim Zahtjevom za plaćanje predujma ili Zahtjevom za nadoknadom sredstava, Korisnik je dužan Posredničkom tijelu razine 2 dostaviti IBAN broj bankovnog računa na koji se vrše isplate po ovom ugovoru, te potvrdu banke iz koje su vidljivi podaci o korisniku bankovnog računa.

8.18. Korisnik nije obvezan podnositi Izvješće nakon provedbe projekta iz točke 13.1 Općih uvjeta koji se primjenjuju na projekte financirane iz Europskog socijalnog Fonda u financijskom razdoblju 2014.–2020. (Prilog II).

8.19. Točka 19.8. Općih uvjeta ugovora ne primjenjuje se.

**Članak 9. – Adrese za kontakt**

9.1. U svakom obliku komunikacije koji je povezan s ovim Ugovorom važno je navesti referentni broj Ugovora te ga poslati na sljedeće adrese:

Za UT

Ministarstvo rada i mirovinskoga sustava, Ulica grada Vukovara 78, 10 000 Zagreb, fax: + 385 1 6472 003, e-mail: esf.info@mrms.hr

UT pisanim putem dostavlja Korisniku o podatke o osobi i adresi elektroničke pošte za kontakt.

Za PT2

Hrvatski zavod za zapošljavanje, Ured za financiranje i ugovaranje projekta Europske unije, Savska cesta 64, 10000 Zagreb, fax: +385 1 5393 200, e-mail: cesdfc@hzz.hr

PT2 pisanim putem dostavlja Korisniku o podatke o osobi i adresi elektroničke pošte za kontakt.

Za Korisnika

< adresa, telefaks, adresa elektronske pošte Korisnika >

Korisnik pisanim putem dostavlja UT-u i PT-u 2 podatke o osobi i adresi elektroničke pošte za kontakt.

9.2. UT, PT 2 i Korisnik su obvezni bez odgađanja, a najkasnije u roku od 3 dana od dana nastanka promjene vezane uz kontakt podatke iz točke 10.1. ovog članka, obavijestiti pisanim putem druge ugovorne strane o nastaloj promjeni.

**Članak 10. – Prilozi**

10.1 Sljedeći prilozi sastavni su dio Posebnih uvjeta Ugovora:

Prilog I: Prijavni obrazac A

Prilog II: Opći uvjeti koji se primjenjuju na projekte financirane iz Fondova u financijskom razdoblju 2014.–2020.

Prilog III: Postupci nabave za osobe koje nisu obveznici Zakona o javnoj nabavi *(ako je primjenjivo)*

Prilog IV: <*Neobavezno* > <*drugo* >

10.2. U slučaju proturječnosti između odredaba ovih Posebnih uvjeta i bilo kojeg povezanog Priloga, odredbe Posebnih uvjeta imat će prvenstvo. U slučaju neslaganja odredaba Priloga II i onih iz drugih Priloga, odredbe Priloga II imat će prvenstvo.

**Članak 11.**

Sastavljeno na hrvatskom jeziku u tri istovjetna primjerka od kojih svaka Strana zadržava po jedan izvorni primjerak.

|  |  |  |  |
| --- | --- | --- | --- |
| **Za Upravljačko tijelo** | | **Za Posredničko tijelo razine 2** | |
| Ime |  | Ime |  |
| Funkcija |  | Funkcija |  |
| Potpis |  | Potpis |  |
| Datum |  | Datum |  |
| **Za Korisnika** | |  | |
| Ime |  |  |  |
| Funkcija |  |  |  |
| Potpis |  |  |  |
| Datum |  |  |  |

1. Razdoblje primjene Ugovora uključuje i razdoblje nakon provedbe Projekta unutar kojega je Korisnik nadležnim tijelima obvezan podnositi izvješće sukladno odredbama Priloga II Opći uvjeti. [↑](#footnote-ref-2)
2. Zadnjim danom razdoblja provedbe smatra se dan u mjesecu u kojem završava razdoblje provedbe, a koji po svom broju odgovara danu kad je stavljen zadnji potpis na Ugovor. Ukoliko tog dana nema u mjesecu u kojem završava razdoblje provedbe, razdoblje provedbe završava posljednjeg dana toga mjeseca. [↑](#footnote-ref-3)
3. Razdoblje financiranja započinje s datumom kada je zadnja Strana potpisala Ugovor i završava s datumom kada je izvršena posljednja financijska transakcija između ugovornih Strana. Obveza osiguravanja izvješća o napretku započinje s Razdobljem financiranja projekta. [↑](#footnote-ref-4)
4. Razdoblje prihvatljivosti izdataka započinje s najranijim mogućim datumom i završava sa zadnjim datumom na koji izdatak može nastati, a da se pritom smatra prihvatljivim za dodjelu doprinosa iz strukturnih fondova i Kohezijskog fonda EU, a stoga i za dodjelu doprinosa nacionalnog sufinanciranja te za uključivanje u Izjavu o izdacima koju podnosi TO, pod uvjetom da je sukladan s odredbama Pravilnika o prihvatljivosti izdataka (Narodne novine, broj 149/2014, 14/2016, 74/2016), relevantnim Operativnim programom i relevantnim Pozivom na dostavu prijedloga. Razdoblje prihvatljivosti izdataka u svakom slučaju mora biti unutar sljedećeg vremenskog okvira: 01. siječnja 2014. do 31. prosinca 2023. Izdaci u okviru Inicijative za zapošljavanje mladih prihvatljivi su od 01. rujna 2013. [↑](#footnote-ref-5)